Astro Premier

**Astro Premier** merupakan sebuah saluran televisyen berbayar milik **[[Astro Malaysia|Astro]]** yang memulakan siarannya pada **18 September 2023**. Saluran ini memfokuskan kepada tayangan drama bersiri serta filem premium tempatan dan serantau yang mendapat penarafan tontonan yang tinggi.

Saluran ini menjadi platform utama bagi kandungan eksklusif di bawah jenama **Astro Originals** serta drama premium daripada penyedia kandungan OTT, **[[Viu]]** (Viu Originals). Selain drama bersiri, Astro Premier turut menyiarkan pelbagai koleksi filem dan telefilem terbaik untuk penontonnya.

Setelah beroperasi selama satu tahun dua bulan, Astro telah memutuskan untuk menamatkan perkhidmatan saluran Astro Premier secara rasmi pada **20 November 2024**, jam 12:00 tengah malam. Penutupan ini merupakan sebahagian daripada strategi penjenamaan semula Astro, di mana kandungan utama saluran ini telah disatukan dan dipindahkan ke saluran **[[Astro Citra]]** pada hari yang sama.

## Sejarah '''Astro Originals'''
Jenama **Astro Originals** bermula pada tahun 2017 menerusi penerbitan siri mini lapan episod bertajuk ***DO[S]A: The Sacred Sin***. Siri tersebut pada asalnya ditayangkan secara eksklusif di aplikasi **Tribe**—sebuah platform penstriman mudah alih kendalian Astro untuk pasaran Indonesia—sebelum mula menemui penonton di Malaysia melalui **[[Astro First]]** pada tahun berikutnya. Pada tahun 2018, Astro Originals mengembangkan sayapnya ke pasaran serantau dengan menerbitkan ***Demon's Path***, sebuah drama bersiri genre ngeri (*thriller*) dari Hong Kong. Siri tersebut telah ditayangkan secara serentak menerusi saluran **[[Astro Wah Lai Toi]]** dan **[[Astro Boo|BOO]]**. Sehingga kini, kedua-dua siri perintis di bawah jenama Astro Originals ini masih boleh diakses secara penstriman melalui aplikasi **[[Astro GO]]** dan **[[sooka]]**.

Sejak pelancarannya, jenama Astro Originals terus berkembang dengan penghasilan pelbagai karya premium merangkumi pelbagai genre. Bermula tahun 2020, saluran **[[Astro Citra]]** menjadi platform utama yang menghimpunkan judul-judul baharu bagi memberikan pengalaman tontonan yang unik. Antara naskhah signifikan yang diterbitkan di bawah fasa ini termasuklah drama komedi seram '''''Kampong Pisang Bersiri-siri''''' (2020), drama sosiopolitik '''''i-Tanggang: Mother of All Lies''''' (2021), serta siri seram remaja '''''Histeria the Series''''' (2022).

Menjelang akhir tahun 2022, strategi penayangan Astro Originals telah beralih ke saluran **[[Astro Ria]]**. Peralihan ini menyaksikan kejayaan beberapa siri berimpak tinggi seperti '''''One Cent Thief''''' (2022) dan . Selain itu, jenama ini turut menerokai genre komedi keluarga menerusi naskhah '''''Jack Yusof: Father in Training''''' (2023).

Jenama Astro Originals terus memperkukuh kedudukannya dengan menerokai penghasilan siri premium dalam bahasa Mandarin. Inisiatif ini menyaksikan pelancaran karya-karya signifikan di saluran **[[Astro Shuang Xing]]** melalui drama ***Lost & Found*** (2022) dan ***The Patient*** (2023). Selain itu, saluran **[[Astro AEC]]** turut menyiarkan naskhah berlatar belakangkan budaya tempatan melalui siri ***Once Upon a Kopitiam*** (2023).

Sejajar dengan transformasi digital syarikat Astro, tahun 2022-23 turut menandakan fasa baharu dalam pengedaran kandungan apabila siri-siri Astro Originals mula ditawarkan secara penstriman buat pertama kali menerusi aplikasi '''sooka''', selain daripada platform sedia ada seperti **[[Astro GO]]**.

Tahun 2022 mencatatkan pencapaian penting dengan pengenalan **saluran ''pop-up'' khas Astro Originals** di platform Astro dan NJOI. Kewujudan saluran sementara ini didorong oleh kejayaan luar biasa serta impak tular dua siri premium utama, iaitu ***One Cent Thief*** (2022) dan ***Projek: High Council*** (2023), yang menjadi bualan hangat dalam kalangan penonton Malaysia. Selain tayangan semula episod utama, saluran *pop-up* tersebut turut menyajikan kandungan eksklusif tambahan bagi memberikan nilai tambah kepada peminat. Ini termasuklah paparan **di sebalik tabir** (*behind-the-scenes*), proses pembikinan produksi, serta sesi **temubual eksklusif** bersama barisan pelakon dan pengarah yang terlibat.

Kejayaan siri Astro Originals dalam meraih pelbagai pencalonan dan kemenangan di peringkat serantau telah memberikan nafas baharu kepada landskap penerbitan televisyen premium bermutu tinggi di Malaysia. Pengiktirafan ini secara tidak langsung meletakkan piawaian baharu dalam kualiti penceritaan dan produksi tempatan. Antara pencapaian yang signifikan adalah menerusi naskhah '''''Liar: Two Sides, One Truth''''' (2023), sebuah adaptasi daripada format asal United Kingdom. Pada 24 Ogos 2023, siri tersebut telah dianugerahkan **pingat perak** bagi kategori ***Best TV Format Adaptation (Scripted) in Asia*** di acara **ContentAsia Awards 2023** yang berlangsung di Bangkok, Thailand. Kemenangan ini membuktikan keupayaan produksi tempatan dalam mengolah format antarabangsa mengikut acuan dan kualiti yang kompetitif di peringkat Asia.

Astro Premier memulakan tayangan perdana pertamanya pada **22 September 2023**, jam 9:00 malam dengan naskhah drama siri '''''Riot!: Rebel with a Cause''''' (2023). Dalam tempoh yang sama, saluran ini turut memperluaskan kepelbagaian kandungannya melalui penayangan siri ***[[Mystic Village]]*** (2023) yang bermula pada 30 Oktober 2023.

Dari segi teknikal dan kedudukan saluran, Astro Premier pada asalnya dilancarkan di saluran 410 pada 18 September 2023. Walau bagaimanapun, bermula **8 Julai 2024**, kedudukan saluran tersebut telah dipindahkan ke **saluran 110** sebagai sebahagian daripada penyusunan semula frekuensi oleh pihak Astro.

Setelah beroperasi selama **457 hari**, Astro Premier secara rasminya menamatkan siarannya pada **20 November 2024** merentasi semua platform Astro dan **NJOI**. Susulan penutupan tersebut, **Astro Citra** telah diiktiraf semula sebagai platform utama bagi kandungan Astro Originals yang akan datang. Transisi ini ditandai dengan tayangan serentak siri mini enam episod, ****** , yang telah mula menemui penonton sejak 1 November 2024.

## Intisari rancangan
Selain daripada penerbitan pengisian asli oleh Astro, saluran Astro Premier turut bertindak sebagai platform penyiar bagi pelbagai kandungan premium daripada penyedia perkhidmatan penstriman (OTT) serantau. Kerjasama strategik ini melibatkan penayangan siri eksklusif daripada platform terkemuka seperti Viu, GoPlay, dan Youku, sekali gus memperkukuh kedudukan saluran tersebut sebagai hab kandungan serantau yang pelbagai.

### Sedang bersiaran
 Sorot warna ini adalah tajuk di bawah *Astro Originals*.

### Siaran akan datang

#### Tajuk terbaharu

#### Tajuk terdahulu

* *Ain't No Hero* (Astro Wah Lai Toi, 2023) 
* *[[Bad Boys vs Crazy Girls]]* (Viu Original, 2022)
* *Dear God of Love* (XUAN, 2021)
* *Demon's Path* (Astro Wah Lai Toi, 2018)
* *DO[S]A* (Astro First, 2018)
* ''Dukun Diva'' (Astro Citra, 2021)
* ''i-Tanggang'' (Astro Citra, 2021)
* ''Kampong Pisang Bersiri-siri'' (Astro Citra, 2020)
* ''Kuasa'' (Astro Citra, 2022)
* ''Murder by Moonlight'' (Astro Citra, 2022)
* *New Year Rendezvous* (Astro Shuang Xing, 2022)
* *Once Upon a Kopitiam* (Astro AEC, 2023)
* *Rally For Love* (Astro Hua Hee Dai, 2022)
* *Return Man* (Viu Original, 2023)
* *Shadow of Justice* (Youku, 2018)
* *The Hiddens* (Astro Wah Lai Toi, 2016) 
* *The Hidden Dragon* (Astro AEC, 2024)
* *The Patient* (Astro Shuang Xing, 2023)
* *The Queen's Ploy* (Astro AEC, 2023)
* *Wishes to the Wind* (Astro AEC, 2024)

## Rujukan



## Pautan luar
*Ditutup

## Lihat juga
*Senarai saluran Astro 
*Senarai saluran Astro NJOI 
*Astro
*Astro NJOI
*Astro Ria 
*Astro Citra 
*Astro Vinmeen HD
*Astro Wah Lai Toi
*TVB Jade
*Astro Hua Hee Dai 
*Astro AEC 
*Astro Shuang Xing
*Astro QJ
*BOO 
*Showcase
*PRIMEtime